Jeg har nu flere gange oplevet at en pakke ikke bliver forsøgt afleveret og at jeg på T&T kan se at der står: "Forsøgt leveret. Afhent senere."

Nu har jeg imidlertid en dørtelefon koblet på min fastnet telefon, så når der er trykket på telefonen nede ved fordøren, så ringer min telefon selvfølgelig og jeg kan samtidig se hvis der har været trykket på dørtelefonen.

Jeg har samtidig været hjemme hele dagen og der er ikke blevet ringet på ringklokken eller banket på døren.

Jeg bor på 4. sal, så i min optik handler det om at postbuddet ikke gider risikere at skulle op på 4. sal for at aflevere en pakke hvis kunden er hjemme. Og det er det vi er for Post Danmark; kunder. Vi betaler for en ydelse og forventer at få denne ydelse!

Det er møghamrende irriterende at se en pakke blive transporteret 600 km og så kan man ikke gå de sidste meter op på 4. sal for at aflevere pakken.

Er godt klar over at der er travlhed pga. jul og nytår og at der ligger en masse pakker og breve som skal afleveres, men det er ikke nogen undskyldning når pakken allerede er i kundens distrikt og sågar befinder sig x antal meter fra kundens dør. 

Havde posten ringet på min dør og venligt spurgt om jeg kunne komme ned og møde ham/hende halvvejs eller sågar kunne komme helt ned efter den, fordi vedkommende var presset på tid, så havde jeg da gjort det. Men bare at melde pakken til senere afhentning er under al kritik.

Det er som sagt ikke første gang det sker her og det er garanteret heller ikke sidste gang. Føler buddet at han/hun er under for meget tidspres og ikke kan følge med, må vedkommende gå til sin leder og påpege dette. Er det fordi man er lud doven og ikke gider at aflevere pakken fordi det er på 4. sal, så må man finde sig noget andet at lave.

Som bevis på at buddet ikke har været her var jeg kl. 12 på dagen nede og tjekke min postkasse og der lå ingen note fra et evt. bud. Kan ikke udelukke at jeg får en mail eller SMS om afhentning. Men faktum er at der på T&T står forsøgt leveret 9.56 og det passer i hvert fald ikke.

Ved også at problemet har været oppe og vende før i medierne, hvor flere bud skulle have sagt at hvis de har mange pakker, så starter de med at udfylde sedler til senere afhentning inden omdelingen går i gang.

VH en utilfreds Post Danmark kunde.

Min pakkes vej fra Sverige til Danmark:

1/2/2015 9:56 AM	Nørresundby, Denmark	Delivery has not been possible, a notification has been left at the delivery address
1/2/2015 6:42 AM	Nørresundby, Denmark	The shipment item has arrived at the distribution terminal
12/31/2014 1:34 PM	Nørresundby, Denmark	The delivery of the shipment item has been delayed with one workday.
12/31/2014 1:34 PM	Nørresundby, Denmark	Delayed operation
12/31/2014 8:00 AM	Nørresundby, Denmark	The shipment item has arrived at the distribution terminal
12/30/2014 7:34 AM	Nørresundby, Denmark	The shipment item has arrived at the distribution terminal
12/30/2014 1:29 AM	Taulov Pakkecenter, Denmark	The shipment item is under transportation
12/29/2014 10:17 AM	Torsvik, Sweden	The shipment item is under transportation
12/29/2014 10:11 AM	Call Me, Sweden	The electronic shipping instructions have been received